CELEX: 22001D0057
Language: hr
Date: 2001-05-18 00:00:00
Title: Odluka Zajedničkog odbora EGP-a br. 57/2001 od 18. svibnja 2001. o izmjeni Priloga XXI. (Statistika) Sporazumu o EGP-u

11/Sv. 94
            
            
               HR
            
            
               Službeni list Europske unije
            
            
               136
            
         22001D0057
   
               L 165/63
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 57/2001
   od 18. svibnja 2001.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu bio je izmijenjen Odlukom br. 53/2001 Zajedničkog odbora EGP-a od 30. ožujka 2001. (1).
            
         
               (2)
            
            
               Uredba Komisije (EZ) br. 1916/2000 od 8. rujna 2000. o provedbi Uredbe Vijeća (EZ) br. 530/1999 o strukturnoj statistici o dohotku i troškovima rada u odnosu na definiranje i prijenos informacija o strukturi dohotka (2) treba se unijeti u Sporazum,
            
         ODLUČIO JE:
   Članak 1.
   Iza točke 18.da (Uredba Komisije (EZ) br. 452/2000) Priloga XXI. Sporazumu umeće se sljedeća točka:
   
      
                  „18.db
               
               
                  
                     3200 R 1916: Uredba Komisije (EZ) br. 1916/2000 od 8. rujna 2000. o provedbi Uredbe Vijeća (EZ) br. 530/1999 o strukturnoj statistici o dohotku i troškovima rada u odnosu na definiranje i prijenos informacija o strukturi dohotka (SL L 229, 9.9.2000., str. 3).
                  Odredbe Uredbe se u svrhu ovog Sporazuma prilagođavaju kako slijedi:
                  za Norvešku:
                  
                              (a)
                           
                           
                              varijabla ‚1.5 Postojanje kolektivnih ugovora o plaći koji pokrivaju većinu zaposlenika u promatranoj jedinici’ je neobvezatna;
                           
                        
                              (b)
                           
                           
                              varijabla ‚3.1.2 Posebno plaćanje za rad u smjenama’ će obuhvaćati plaćanje za rad u smjenama i ostala neredovita plaćanja;
                           
                        
                              (c)
                           
                           
                              varijabla ‚3.5 Godišnji broj dana odsustva’ će obuhvaćati samo broj dana godišnjeg odmora, a ne odsustva zbog bolesti ili odsustva zbog strukovnog usavršavanja.”
                           
                        
            
   Članak 2.
   Tekstovi Uredbe Komisije (EZ) br. 1916/2000 na islandskom i norveškom jeziku, koji se objavljuju u Prilogu EGP-a Službenom listu Europskih zajednica, vjerodostojni su.
   Članak 3.
   Ova Odluka stupa na snagu 19. svibnja 2001., pod uvjetom da su Zajedničkom odboru EGP-a (3) podnesene sve obavijesti na temelju članka 103. stavka 1. Sporazuma.
   Članak 4.
   Ova se Odluka objavljuje u odjeljku EGP-a i Prilogu EGP-a Službenom listu Europskih zajednica.
   
      Sastavljeno u Bruxellesu 18. svibnja 2001.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 158, 14.6.2001., str. 71.
   
      (2)  SL L 229, 9.9.2000., str. 3.
   
      (3)  Ustavni zahtjevi nisu navedeni.